stanford-oval/wikipedia huggingface dataset:
Seto Kaiba
Historia > Ensimmäiset kohtaamiset Yugin kanssa

Gozaburon kasvatuksen vuoksi, Kaibasta oli äärimmäisen voitonhaluinen ihminen. Hänestä tuli yksi Otteluhirviöiden parhaista pelaajista, mutta tavatessaan luokkatoverinsa Yugi Mutoun ja tämän ystävät, Anzu Mazakin ja Katsuya Jounouchin, hän oli ainoastaan kiinnostunut Yugin isoisän, Sugoroku Mutoun, hallussa olevasta ”Blue-Eyes White Dragon” -kortista. Tunnesyistä Sugoroku kieltäytyi luopumasta kortista, joten Kaiba vaihtoi salaa kortin tekemäänsä värikopioon. Yugi kuitenkin tunnisti Kaiban vaihtaman kortin väärennökseksi ja Kaiban kieltäytyessä palauttamasta oikeaa korttia, Millennium-arvoituksen sisällä elävä Yugin toinen minä haastoi Kaiban Otteluhirviöillä pelattavaan varjopeliin. Koska ”Blue-Eyes White Dragonia” ei ollut oikeasti Kaiban kortti, varjopelin säännöt estivät häntä käyttämästä sitä ja siirsivät sen hautuumaalle, jolloin Varjo-Yugi palautti sen hautuumaalta omalle puolelleen ”Monster Reborn” -kortin avulla ja voitti Kaiban. Lopuksi Varjo-Yugi rankaisi Kaibaa ”varjojen tuomiolla”, jossa hän näki hirviöiden hyökkäävän hänen kimppuunsa.
Kaiba ei kuitenkaan muuttanut pahoja tapojaan, vaan veljensä Mokuban hävittyä Yugille Capsule Monsters -šakissa, hän valmisteli Death-T -projektin, jossa Yugi ystävineen joutui selviämään Kaiba Land -huvipuistoon rakennetusta viidestä haasteesta selvitäkseen hengissä. Ensin Kaiba kohtasi ottelussa Sugorokun käyttäen kolmea ”Blue-Eyes White Dragonia”, jotka oli onnistunut saamaan haltuunsa ja oli kokemansa ”varjojen tuomion” inspiroimiana saanut idean käyttää otteluiden visualisoimiseen hirviöistä luotavia hologrammeja. Voitettuaan ottelun, Kaiba repi Sugorokun hallussa olevan ”Blue-Eyes White Dragonin”, jotta kukaan ei voisi käyttää samaa korttia häntä vastaan. Death-T:n viimeisessä haasteessa Varjo-Yugi ja Kaiba kohtasivat uusintaottelussa, jossa Yugi viivytti Kaiban ”Blue-Eyes White Dragonien” hyökkäystä ”Swords of Revealing Light” -loitsukortin avulla ja lopulta voitti ottelun kutsumalla "Exodia the Forbidden Onen" ja neljä muuta korttia, jotka tarvittiin ”Exodian” erikoiskyvyn aktivoimiseen. Varjo-Yugi langetti Kaiballe uuden ”varjojen tuomion”, jossa hän murskasi Kaiban ilkeän sydämen ja vaivutti tämän koomaan, kunnes Kaiba saisi sydämensä korjattua.
Kaiban kortit

Tässä on tunnetuimpia Kaiban käyttämiä kortteja.
| --- | --- |
 Hirviöt Battle Ox  Blue-Eyes White Dragon (3 kappaletta)  Chaos Emperor Dragon - Envoy of the End  Cyber Jar  Grappler  Hitotsu-Me Giant  Kaiser Sea Horse  La Jinn the Mystical Genie of the Lamp  Lord of Dragons  Mystical Horseman  Obelisk the Tormentor  Paladin of White Dragon  Rude Kaiser  Saggi the Dark Clown  Swordstalker  Thunder Dragon (3 kappaletta)  Vorse Raider  X-Head Cannon  Y-Dragon Head  Z-Metal Tank Yhdistelmähirviöt Blue-Eyes Ultimate Dragon  Rabid Horseman  Twin-Headed Thunder Dragon  XYZ-Dragon Cannon :  Loitsut A Wingbeat of Giant Dragon  Card of Demise  Cost Down  De-Fusion  De-Spell (2 kappaletta)  Enemy Controller  Monster Reborn  Negate Attack (virallinen versio ansakortti)  Polymerization  Pot of Greed  Ring of Defense  Shrink  Silent Doom  Soul Exchange  The Flute of Summoning Dragon (2 kappaletta)  White Dragon Ritual Ansat Crush Card Virus  Defense Paralysis  Final Attack Orders  Magical Trick Mirror  Ring of Destruction
Huomioita

↑  Menetti kortin Yugille hävittyään tälle Battle Cityn semifinaalissa.
Sievi Element

| Sievi Element Oy |
| --- | --- |

Avainhenkilöt:  Liiketoimintajohtaja Markus Göös
Kotipaikka:  Sievi
Emoyhtiö:  Sievi Group Oy
Kotisivu:  https://www.sievielement.fi/
Infobox OKVirheellinen NIMI-arvo: 
Sievi Element Oy on osa Sievi Group -rakennuskonsernia. Sievi Element Oy valmistaa puuelementtejä omakotitaloihin, rivitaloihin, luhtitaloihin, pienkerrostaloihin sekä hyvinvointitiloihin, hoivakoteihin, päiväkoteihin ja kouluihin. Sievi Element Oy valmistaa Sievi Group -konsernin rakennushankkeisiin tarvittavat puuelementit, minkä lisäksi yritys myy elementtejä ja valmisosia myös toimialan muille ammattirakentajille ja urakoitsijoille.
Sievi Elementin elementtitehdas ja pääkonttori sijaitsee Pohjois-Pohjanmaalla, Sievissä.
Sievi Element Oy:n toiminta käynnistyi tammikuussa 2019.
Aiheesta muualla

Viralliset verkkosivut
Taitekatto

Taitekatto.
Kattoikkunoin varustettuja mansardikattoja Pariisin keskustan kerrostaloissa.
Taitekatto on harjakaton tyyppi, jossa lappeet taittuvat vielä kahdeksi osaksi, kahteen eri kulmaan. Tällä menetelmällä lappeen alle saadaan osin korkeampaa tilaa kuin harjakatolla. Mansardikatosta poiketen taitekattoisen rakennuksen päädyt ovat pystyt katon harjaan asti.
Suomessa vallitseva kattotyyppi on ollut loiva satula- eli harjakatto. Taitekatto tuli Suomessa käyttöön ensin kartanoissa, virkataloissa ja pappiloissa 1700-luvulla. Pientaloissa sitä ruvettiin näkemään 1920-luvulla. Nykyisin taitekattoa käytetään Suomessa lähinnä puolitoista- ja kaksikerroksisissa omakotitaloissa.
Aiheesta muualla

Kuvia tai muita tiedostoja aiheesta Taitekatto Wikimedia Commonsissa
Taiteilijoiden avoimet ovet

Taiteilijoiden avoimet ovet on Brightonissa, Englannissa vuosittain pidettävä tapahtuma, joka on osa Brighton Festivalia ja Brighton Fringe Festivalia. Siinä taiteilijat ja käsityöläiset avaavat kotiensa ovet yleisölle, jolla on mahdollisuus katsella ja ostaa näiden töitä.
Taiteilijoiden avoimet ovet sai alkunsa vuonna 1982, jolloin Ned Hoskins täytti kotinsa itsensä ja muiden taiteilijoiden töillä vastalauseena visuaalisten taiteiden puuttumiselle Brighton Festivalissa. Tämän jälkeen muodostui useita taideryhmiä, kuten Fiveways Artists Group, Beyond the Level ja Kemptown Artists. Vuoden 2008 festivaalilla oli näytteillä noin 1000 työtä yli 200 talossa.
Aiheesta muualla

Tapahtuman nettisivut
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Tapani Mönkkönen

Veli Tapani Mönkkönen (s. 4. huhtikuuta 1946 Kuopio) on suomalainen insinööri, yrittäjä ja eläköitynyt yritysjohtaja, joka on saanut teollisuusneuvoksen arvonimen.
Mönkkönen kävi keskikoulun Kuopiossa ja suoritti Poliisiopiston 1967–1968. Koneenrakennusinsinööriksi hän valmistui Porin teknillisestä opistosta 1972. Mönkkönen oli nuorempi konstaapeli Uudenmaan Liikkuvassa poliisissa 1968 ja sitten Insinööritoimisto Tapani Mönkkösen, vuodesta 1975 Laitesuunnittelu Ky Tapani Mönkkönen & Co ja vuodesta 1982 Laitesuunnittelu Oy LTM Ab, toimitusjohtaja 1972–1989.
Ette-Yhtiöiden markkinointijohtaja Mönkkönen oli 1988–1991, Etteplan Oy:n, vuodesta 2000 Etteplan Oyj, perustajaosakas 1983 ja enemmistöosakas vuodesta 1991 sekä yhtiön toimitusjohtaja 1991–1997, pääosakas ja hallituksen puheenjohtaja 1997–2008 ja varapuheenjohtaja 2008–2010. Hän on ollut myös Satateräs Oy:n toimitusjohtaja 1975–1977, Satalaite Oy:n toimitusjohtaja 1980–1987, Satanosto Oy:n toimitusjohtaja, Ette-Engineering Oy:n toimitusjohtaja 1993–1998 ja Ette-Ins Oy:n toimitusjohtaja 1996–1998. Mönkkönen on lisäksi ollut perustamassa ja osakkaana useissa muissa yrityksissä ja hänellä on ollut liike-elämän ja muita luottamus- ja asiantuntijatehtäviä. Teollisuusneuvoksen arvonimen hän sai 2007.
Stuck on You

| Stuck on You |
| --- | --- |

Ohjaaja:   Peter Farrelly  Robert Farrelly 
Käsikirjoittaja:   Peter Farrelly  Robert Farrelly  Bennett Yellin (tarina)  John August (tarina)  Charles B. Wessler (tarina)  David Koepp (tarina) 
Tuottaja:   Peter Farrelly  Robert Farrelly  Bradley Thomas 
Säveltäjä:  Charlie Gartner
Kuvaaja:  Dan Mindel
Leikkaaja:   Christopher Greenbury  Dave Terman 
Pääosat:   Matt Damon  Greg Kinnear  Eva Mendes  Wen Yann Shih  Pat Crawford Brown  Cher 
Valmistustiedot
Valmistusmaa:  Yhdysvallat
Tuotantoyhtiö:   20th Century Fox  Conundrum Entertainment 
Levittäjä:  20th Century Studios Netflix
Ensi-ilta:   Yhdysvallat 12. joulukuuta 2003  Suomi 19. maaliskuuta 2004 
Kesto:  118 minuuttia
Alkuperäiskieli:  englanti
Budjetti:  55 000 000 dollaria
Tuotto:  65 784 503 dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Stuck on You on vuonna 2003 ensi-iltansa saanut Farrellyn veljesten ohjaama yhdysvaltalainen komediaelokuva. Elokuvan pääosissa esiintyvät Matt Damon ja Greg Kinnear. Stuck on You kertoo siamilaisista kaksosista, joita yhdistää vain maksa.
Cher on laulanut elokuvan ääniraidalla olevan kappaleen ”Human”.
Rooleissa

| 0 | 1 | 2 |
| --- | --- | --- |
|  Matt Damon  | … |  Bob Tenor   |
|  Greg Kinnear  | … |  Walter ”Walt” Tenor   |
|  Eva Mendes  | … |  April Mercedes   |
|  Wen Yann Shih  | … |  May Fong   |
|  Pat Crawford Brown  | … |  Mimmy   |
|  Ray Valliere  | … |  Rocket   |
|  Tommy Songin  | … |  Tommy   |
|  Terence Bernie Hines  | … |  Moe Neary   |
|  Jackie Flynn  | … |  Howard   |
|  Seymour Cassel  | … |  Morty O’Reilly   |
|  Danny Murphy  | … |  Dicky   |
|  Steve Tyler  | … |  Reudy   |
|  Dane Cook  | … |  Fraioli   |
|  Cher  | … |  oma itsensä   |
|  Griffin Dunne  | … |  oma itsensä   |
|  Jay Leno  | … |  oma itsensä   |
|  Ricky Williams  | … |  oma itsensä   |
|  Ben Carson  | … |  oma itsensä   |
Arvioita

Turun Sanomien Päivi Valotie kirjoitti Farrellyn veljesten palanneen hyvän maun rajoilta valtavirtaan tällä pliisulla komedialla, josta puuttuvat sekä ronskit otteet että vähäinenkin anarkistisuus.
Aiheesta muualla

Stuck on You Internet Movie Databasessa (englanniksi)
Sädehitsaus

Sädehitsaus on suurienergiaisen säteen synnyttämän lämmön avulla tehtävää hitsausta. Hitsauksessa käytetään elektronisuihkua ja lasersäteitä. Näiden hitsausmenetelmien etuina on pieni lämmöntuonti ja siten vähäiset hitsausjännitykset ja muodonmuutokset. Toisaalta kapea hitsi vaatii tarkkaa railonvalmistelua ja säteen suuntausta. Sädehitsaukseen tarvittavat laitteet ovat kalliita.
Hitsausta voidaan tehdä sulattavana tai lävistävänä hitsauksena.
Laserhitsaus

Laserhitsaus perustuu lasersäteeseen ja valon infrapuna-aaltoalueen käyttöön. Riittävän suuritehoisen lasersäteen tuottaa hiilidioksidi-, Nd:YAG-, diodi-, kuitu- tai kiekkolaser. Hitsaukseen käytettävän lasersäteen teho voi olla välillä 0,5–30 kW. Hitsaus tapahtuu konepajasovelluksissa ns. avaimenreikätekniikalla. Hitsisulaa suojataan hapettumista vastaan suojakaasulla (typpi/argon/helium). Kaasuvirtauksen tehtävänä on osittain myös suojata hitsauslaitteen optisia osia.
Laserhitsaus on tarkkaa. Se mahdollistaa kapeat hitsit ja aiheuttaa hitsattaviin kappaleisiin vain pieniä muodonmuutoksia. Toisaalta se vaatii hitsattavilta kappaleilta tarkat sovitukset ja kiinnittimien käyttöä, joten sitä ei ole taloudellista käyttää yksittäisten kappaleiden liittämiseen.
Nd:YAG-, diodi- ja kuitulaserin sädettä voidaan kuljettaa optisella kuidulla, joten hitsaus on helposti robotisoitavissa nivelvarsirobotille. Hiilidioksidilaserin sädettä ohjataan metallipeilien avulla, joten sen käyttö edellyttää hieman monimutkaisempaa mekanisointiratkaisua, ja esim. 3D-hitsauksessa tarvitaan portaali ja kallistuva/pyörivä hitsauspää.
Laserhitsausta voidaan suorittaa myös lisäaineen kanssa, jolloin sovitusten tarkkuusvaatimus pienenee.
Elektronisuihkuhitsaus

Electron Beam Welding (EB)
Elektronisuihkuhitsauksessa elektronitykin avulla saadaan aikaan elektronisuihku, joka fokusoimalla ja ohjaamalla liitettävään kohtaan sulattaa erittäin suurella energiatiheydellään esimerkiksi terästä hyvin suurella tunkeumalla. Elektronisuihkulla tehty hitsi on vielä laserhitsiä huomattavasti kapeampi ja tunkeuma suurempi. Elektronisuihkuhitsausta tehdään pääasiassa suuressa kammiomaisessa tyhjössä, mutta myös ilma-atmosfäärissä. Hitsaussovellukset ovat erittäin paksuseinäisiä (alumiini esimerkiksi 200 mm ja teräs esimerkiksi 100 mm) tarkkasovitteisia erikoisrakenteita, joissa ei saa syntyä vetelyä ja joissa lämmöntuonnin on oltava hyvin pieni.
Kuitulaserhitauskone langansyöttölaitteella
Sietämätön mies

| Sietämätön mies Juice Leskinen |
| --- | --- | --- |

Kokoelmalevyn tiedot
 Äänitetty : 1976–1992
 Julkaistu: 1992
 Tyylilaji: suomirock
 Levy-yhtiö: Johanna Kustannus
Juice Leskisen muut julkaisut
|   | Sietämätön mies  |   |
Sietämätön mies on Juice Leskisen kolmas ”virallinen” kokoelma-albumi, ja toinen singlekokoelma. Se julkaistiin vuonna 1992. Kokoelma sisältää valikoituja singlekappaleita vuosilta 1976–1992.[lähde? ]
Kappaleet

A-puoli
Sietämätön mies – 3.28
Skorpioninainen – 5.04
Iisalmen discossa – 2.52
(We Want) Lasse Vehviläinen – 3.05
Mummon sekomehu – 2.41
Nenästä verta, sielusta kultaa – 3.53
Do the Stönö – 2.41
Joulupukkivukki – 3.30
B-puoli
Idoli – 3.30
Puhemies (- Missionary Man -) – 3.55
Yksinäiset sydämet – 4.58
Radioaktiivisten marssi – 3.46
Ollaan ihmisiksi – 3.22
Herbaa – 4.05
Jouluvirsi – 3.34
Smart Crossblade

| Smart Crossblade |
| --- | --- |

Valmistustiedot
Valmistusmaa:  Saksa
Valmistaja:  Smart
Konserni:  DaimlerChrysler
Valmistusvuodet:  2002
Tuotantomäärä:  2000 kpl
Korimalli:  Cabriolet
Teknisesti samankaltaisia:  Smart Fortwo
Iskutilavuus:  599 cm³
Teho:  52 kW (71 hv)
Vetotapa:  takaveto
Smart Crossblade on smart-automerkin erikoismalli, jota valmistettiin vain 2000 kappaletta vuonna 2002. Auto on tehty W450-korimallin Fortwon alustalle ja vastaakin täysin Fortwota muuten paitsi ulkoiselta olemukseltaan. Vanteet ovat aina mustat kolmipuolaiset alumiinivanteet. Autoa sai vain mustana punaisella keinonahkasisustalla. Vakiovarusteena on auton yli vedettävä suojapeite.
Autossa tuulilasin virkaa ajaa noin 20 cm korkea muovilippa, joka ohjaa ilmavirran pääsääntöisesti auton yli. Kattoa ei ole, ja auto onkin täysin vesisateen kestävä. Kaikissa säilytyslokeroissa ja penkkien verhoiluissa on poistumisaukot vedelle. Autot on numeroitu yksilöllisesti, ja numerointi kaiverrettu teräslaattaan, joka on sijoitettu kojelauden etuosaan.
Veho on maahantuonut Suomeen vain yhden Crossbladen, joka oli myöhemmin esillä useissa tapahtumissa.
Aiheesta muualla

Wikimedia Commonsissa on kuvia tai muita tiedostoja aiheesta .
http://www.daimler.com/
http://www.veho.fi/
http://www.smart.fi/ (Arkistoitu – Internet Archive)
http://www.smart.com/
Sigeberht (Wessexin kuningas)

Sigeberht tai Sigebert (k. 757) oli Wessexin kuningas 756–757. Anglosaksien kronikan mukaan Sigeberht nousi valtaistuimelle Cuthredin kuoleman jälkeen ja hallitsi vuoden ajan Wessexiä. William Malmesburylaisen mukaan Sigeberht olisi kaapannut vallan Cuthredin kuoleman jälkeen. William Malmesburylainen kuvaa Sigeberhtiä epäinhimillisen julmaksi ja pelkurimaiseksi mieheksi. Tyytymätön ylimystö nousikin pian kapinaan kuningasta vastaan. Anglosaksien kronikka kertoo, että Sigeberhtin sukulainen Cynewulf ja Witan-neuvosto riistivät Sigeberhtiltä kuninkuuden hänen laittomien tekojensa tähden ja karkottivat hänet Wealdiin, jossa eräs paimen myöhemmin puukotti häntä Privettin purolla. Witan valitsi Cynewulfin uudeksi kuninkaaksi.
Sementti

Betonimylly on betonin sekoituksessa käytettävä kone.
Sementti on betonin tärkein raaka-aine ja yksi maailman käytetyimmistä rakennusaineista. Nimi sementti tulee latinan termistä opus caementicium, jolla antiikin roomalaiset tarkoittivat betonia muistuttavaa ainetta, johon oli sekoitettu poltettua kalkkia. Nykyinen sementti valmistetaan kalkkikivestä, savesta ja kipsistä.
Kalsiumkarbonaattipohjaisen portlandsementin kehitti 1824 Joseph Aspdin Britannian Yorkshiresta. Sementin nimi johtuu siihen käytetystä portlandiitista, jota sen valmistuksessa alkuun käytettiin. Ranskalainen Stanislas Sorel kehitti 1867 magnesiumkloridisementin. Magnesiumpohjaisen sementin vedenkestävyys on kuitenkin huono, joten sen lajin sementit eivät ole kilpailleet portlandsementin kanssa. Vasta viime vuosina kehitettyjen magnesiumsementtien sanotaan kestävyydeltään vetävän vertoja portlandsementille ja sillä esitetään olevan myös Sorelin sementin hyvät puolet.lähde tarkemmin?
Sementtiä tuotettiin vuonna 2014 yli 4 miljardia tonnia, josta Kiinan osuus on yli 60 prosenttia. Sementin tuotantoa on tilastoitu vuodesta 1926 alkaen, jolloin sitä valmistettiin 62 miljoonaa tonnia.
Sementin valmistus

Sementin valmistusprosessi alkaa kalkkikiven louhinnalla. Tämän jälkeen kalkkikivi jauhetaan kuulamyllyssä haluttuun karkeuteen. Jauhatuksen jälkeen jauheeseen sekoitetaan savea ja seos homogenisoidaan koostumuksen tasaamiseksi. Valmis seos kuljetetaan esilämmityksen kautta pitkään klinkkeriuuniin, jossa seos sintraantuu valmiiksi klinkkeriksi. Tässä sintrausprosessissa muodostuvat sementtimineraalit.
Klinkkeri jauhetaan sementiksi kuulamyllyssä. Jauhatuksen yhteydessä klinkkeriin lisätään kipsiä sitoutumisajan säätämiseksi sekä erilaisia seosaineita haluttujen ominaisuuksien aikaansaamiseksi. Seosaineita ovat muun muassa masuunikuona ja kalkkikivi. Sementin kovettumisnopeutta säädetään lähinnä jauhatushienoudella.
Sementin ominaisuuksia on pyritty parantamaan lukuisia erilaisia lisäaineita kokeilemalla. Esimerkiksi tärkkelyksen lisääminen hidastaa sementin kovettumisnopeutta ja parantaa siitä valmistettavan betonin ominaisuuksia.
Sementin valmistus tuottaa merkittävästi CO2-päästöjä. Globaalisti sementtiä valmistetaan noin kolme miljardia tonnia vuodessa, mikä tuottaa noin viisi prosenttia ihmisen aiheuttamista CO2-päästöistä. Päästöjen vähentämiseksi tutkitaan tällä hetkellä vaihtoehtoja kalkkikiven korvaamiseksi magnesiumyhdisteillä ja dolomiitilla.lähde tarkemmin?
Suomen ainoa sementin valmistaja on CRH-konserniin kuuluva Finnsementti Oy. Lujabetoni Oy:n, Ruskon Betoni Oy:n ja Forssan Betoni Oy:n yhteisyritys Scandinavian Cement Oy tuo lisäksi sementtiä Saksasta.
Aiheesta muualla

Kuvia tai muita tiedostoja aiheesta Sementti Wikimedia Commonsissa
Suur-Tapiola

| Suur-Tapiola |
| --- | --- |
Kaupunki:  Espoo
Pinta-ala:  25,1 km² 
Väkiluku:  55 385   (31.12.2023)
Väestötiheys:  2 207 as./km²
Kaupunginosat:  Haukilahti Laajalahti Mankkaa Niittykumpu Otaniemi Pohjois-Tapiola Tapiola Westend
Sijainti Espoon kartalla
Suur-Tapiola (ruots. Stor-Hagalund) on Espoon suuralue, joka koostuu Haukilahden, Laajalahden, Mankkaan, Niittykummun, Otaniemen, Pohjois-Tapiolan, Tapiolan ja Westendin kaupunginosista.
Vuoden 2021 lopussa Suur-Tapiolassa asui 51 990 henkilöä, joista Kanta-Tapiolan alueella asui 26 577 henkeä (51,1 % väestöstä), Otaniemen alueella 4 353 henkeä (8,4 %), Haukilahden–Westendin alueella 9 058 henkeä (17,4 %), Mankkaan alueella 8 407 henkeä (16,2 %) ja Laajalahden alueella 3 595 henkeä (6,9 %). Pinta-alaa suuralueella oli vuodenvaihteessa 2004–2005 25,1 km², ja se on 8,0 % Espoon kokonaispinta-alasta. [lähde? ] Pinta-alasta on kaavoitettu 77,6 %. [lähde? ]
Suur-Tapiolan naapurialueita ovat Helsingin kaupunki, Suur-Leppävaara ja Suur-Matinkylä. Tapiola on Suur-Tapiolan aluekeskus. 1990-luvun lopulla kolmannes Espoon työpaikoista sijaitsi Suur-Tapiolan alueella. [lähde? ]
Kuvia

Tapiolan keskustaa kesällä
Taskumattitaloja Tapiolassa
Näkymä Keilaniemen pääkonttoreille
Haukilahden venesatamaa
Tarvaspää
Slavín

Slavínin sotamuistomerkki
Slavín on sotamuistomerkki ja sotilashautausmaa Bratislavassa. Se tehtiin neuvostosotilaille, jotka kaatuivat vapauttaessaan Bratislavaa toisessa maailmansodassa huhtikuussa 1945 Natsi-Saksan miehityksestä.
Hautoja Slavínissa
Hautausmaalla on 6 joukkohautaa ja 278 yksittäistä hautaa. Hautausmaan keskeisin osa on muistomerkki, jonka suunnitteli arkkitehti Ján Svetlík, ja jonka rakennustyöt valmistuivat 1960. Mustomerkki koostuu pylväiden ympäröimästä seremoniarakennukesta ja sen päällä olevasta 39,5-metrisestä graniittisesta pylonista. Pylonin päällä on A. Trizuliakin veistämä 11 metriä korkea voiton patsas.
Muistomerkki sijaitsee lähellä Bratislavan keskustaa pienellä kukkulalla, jota ympäröi puistoja. Muistomerkiltä on hyvä näköala Bratislavan alueelle.
Aiheesta muualla

Kuvia tai muita tiedostoja aiheesta Slavín Wikimedia Commonsissa
Talo Dublinissa

| Talo Dublinissa> Tara Road |
| --- | --- |

Alkuperäisteos
Kirjailija:  Maeve Binchy
Kieli:  englanti
Genre:  rakkausromaani
Julkaistu:  1998
Sivumäärä:  608
Suomennos
Suomentaja:  Kaisa Luntinen
Kustantaja:  WSOY
Julkaistu:  1999
Ulkoasu:  sidottu
Sivumäärä:  486
ISBN:  951-0-23816-3
Löydä lisää kirjojaKirjallisuuden teemasivulta
Talo Dublinissa on Maeve Binchyn kirjoittama romaani. Englanninkielinen alkuteos Tara Road julkaistiin vuonna 1998. Suomeksi teos julkaistiin 1999 Kaisa Luntisen suomentamana. 485-sivuisen kirjan kustansi WSOY. Romaanissa käsitellään rakkautta, petosta, ystävyyttä ja rohkeutta. Sen pohjalta on tehty myös samanniminen elokuva.
Juoni

Kirja kertoo tarinan kahdesta naisesta, joista toinen on Irlannista ja toinen Yhdysvalloista. Naiset vaihtavat koteja vaikka eivät ole koskaan tavanneet. He molemmat yrittävät paeta ongelmiaan, mutta oppivat paetessaan paljon itsestään.
Kirja keskittyy pääasiassa Ria Lynchin elämään. Lynch on irlantilainen nainen, joka on tavannut tulevan aviomiehensä Danny Lynchin. He päätyvät naimisiin ja perustavat perheen kun Dannyn ura lähtee nousuun. Monen aviovuoden jälkeen Danny alkaa viettää vähemmän ja vähemmän aikaa kotonaan vaimonsa ja lapsiensa kanssa. Ria uskoo uuden lapsen olevan ratkaisu, ja tyrmistyy huomatessaan että hänen miehensä tulee tosiaan olemaan isä – mutta lapsi on hänen suhteestaan. Miehen uskottomuus on syy siihen, että Ria päättää vaihtaa koteja amerikkalaisen naisen kanssa.
Elokuva

Romaanista tehtiin Andie MacDowellin ja Olivia Williamsin tähdittämä elokuva vuonna 2005. Elokuvan käsikirjoittivat Cynthia Cidre ja Shange Connaughton, ja sen ohjasi Gillies MacKinnon.
Slay-Z

| Slay-Z Azealia Banks |
| --- | --- | --- |

Mixtapen tiedot
 Julkaistu: 24. maaliskuuta 2016
 Formaatti: digitaalinen
 Tyylilaji: hip hop, EDM
 Kesto: 26.19
 Levy-yhtiö: omakustanne
 Levymerkki: Chaos and Glory
Muut kannet
 Sensuroitu kansikuva
Azealia Banksin muut julkaisut
| Broke with Expensive Taste 2014 | Slay-Z 2016 | Yung Rapunxel: Pt. II (2019) 2019 |
Singlet albumilta Slay-Z
 ”The Big Big Beat” Julkaistu: 19. helmikuuta 2016
Slay-Z on Azealia Banksin toinen mixtape, joka julkaistiin 24. maaliskuuta 2016. Albumin nimi on kunnianosoitus Jay-Z:lle.[lähde? ]
Kappaleet

Riot – 3.38  (feat. Nina Sky)
Skylar Diggins – 3.17
Big Talk – 2.44  (feat. Rick Ross)
Can’t So It Like Me – 2.44
The Big Big Beat – 3.36
Used to Begin Alone – 2.39
Queens of Clubs – 4.29
Alone the Coast – 3.12
Crown – 3.44
Chi-Chi
Sietämätöntä julmuutta

| Sietämätöntä julmuutta> Intolerable Cruelty |
| --- | --- |

Ohjaaja:  Joel Coen
Käsikirjoittaja:   Robert Ramsay  Matthew Stone  Joel Coen  Ethan Coen 
Tuottaja:   Brian Grazer  Ethan Coen 
Säveltäjä:  Carter Burwell
Kuvaaja:  Roger Deakins
Leikkaaja:  Roderick Jaynes
Pääosat:   George Clooney  Catherine Zeta-Jones  Geoffrey Rush 
Valmistustiedot
Valmistusmaa:  Yhdysvallat
Tuotantoyhtiö:  Imagine Entertainment
Levittäjä:  UIP-Dunafilm Netflix
Ensi-ilta:  10. lokakuuta 2003
Kesto:  100 min
Alkuperäiskieli:  englanti
Budjetti:  60 mijloonaa dollaria
Tuotto:  120,8 miljoonaa dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Sietämätöntä julmuutta (Intolerable Cruelty) on yhdysvaltalainen elokuva vuodelta 2003. Se on lajityypiltään farssi tai romanttinen musta komedia. Se kertoo menestyvästä avioerojuristista ja rahakkaita avioeroja harrastavasta onnenonkijasta. Pääosissa ovat George Clooney ja Catherine Zeta-Jones. Elokuva oli ensimmäinen, jossa Coenin veljekset työskentelivät vieraalle tuottajalle, Brian Grazerille, joka oli tarjonnut aihetta ensin Ron Howardin ohjattavaksi.
Näyttelijät

| 0 | 1 | 2 |
| --- | --- | --- |
|  George Clooney  | … |  Miles Longfellow Massey   |
|  Catherine Zeta-Jones  | … |  Marylin Rexroth   |
|  Geoffrey Rush  | … |  Donovan Donaly   |
|  Cedric the Entertainer  | … |  Gus Petch   |
|  Edward Herrmann  | … |  Rex Rexroth   |
Arvioita

Turun Sanomien Tapani Maskulan mielestä Sietämätöntä julmuutta jää kirpeydestään huolimatta kovin hataralle pohjalle. Yksioikoinen juoni ei tarjoa Coenin veljeksille mahdollisuuksia kehitellä heille tyypillisiä, absurdin ironian värittämiä kohtauksia. Sivuhenkilöt jäävät karikatyyreiksi, ja kokonaisuudessa on tilaustyön makua.